IShIDning mag‘lubiyati nimalarni anglatadi? Mutaxassis tahlili (video)

So‘nggi bir yil davomida IShID o‘zi egallagan hududlarning 70 foizini yo‘qotgani, Iroq va Suriya hukumatlari mazkur terrorchilik tashkiloti ustidan g‘alaba yaqinligini ta’kidlayotganiga qaramay, uning ta’siri, ayniqsa, internetdagi targ‘iboti hamon faol.
“Vakillik.uz”ning “Jaholatga qarshi ma’rifat” rukni ostida tashkil etilgan navbatdagi suhbat mehmoni bo‘lgan Islomshunoslik ilmiy-tadqiqot markazi direktori Jasur Najmiddinov IShIDning kishilarga “yangi hayot” taklif qilish, “soxta olimlar”ning obro‘sini sun’iy oshirish kabi yo‘nalishlarda ish olib borayotganini ta’kidladi, qolaversa, “Turkiston islom harakati”, “Jihodchilar” guruhlarining hozirgi kundagi faoliyati haqida to‘xtalib o‘tdi.